Den 74-årige mand blev fundet livløs i vandet og det lykkedes i første omgang livredderne at få liv i ham. Han blev derefter fløjet på Aalborg Sygehus, hvor han blev lagt i kunstigt koma. Han afgik ved døden søndag morgen. Det skriver TV/MIDT-VEST. - Vi ved det ikke, men i følge sygehuset i Aalborg tyder det på, han har fået et ildebefindende i vandet og der ved er druknet. Nu forestår der et ligsyn for at få dødsårsagen fastslået, fortæller vicepolitikommissær Søren Ribens fra lokalpolitiet i Thisted til TV/MIDT-VEST. Navnet på den 74-årige mand er endnu ikke frigivet.

Referat:
Den 74-årige mand, der fredag blev fundet livløs i et svømmebassin i Jesperhus Blomsterpark, er nu død.